

Broj :02-1-\*\*\*-1/21

Datum:13.04.2021.

Na osnovu člana 135. Zakona o visokom obrazovanju ( „Službene novine Kantona Sarajevo“ broj 33/17, 35/20, 40/20), člana 104. Statuta Univerziteta u Sarajevu, Smjernica za prevenciju seksualnog i rodno zasnovanog uznemiravanja na Fakultetu političkih nauka Univerziteta u Sarajevu od 23.02.2018. godine, po prethodnoj saglasnosti sekretara, Vijeće Fakulteta političkih nauka, na sjednici održanoj 13.04.2021. godine donosi:

**ODLUKU**

**o imenovanju savjetnice za primjenu Smjernica za prevenciju seksualnog i rodno zasnovanog uznemiravanja**

1. Doc. dr. Borjana Miković, imenuje se za savjetnicu za primjenu Smjernica za prevenciju seksualnog i rodno zasnovanog uznemiravanja na Fakultetu političkih nauka Univerziteta u Sarajevu.
2. Doc. dr. Borjana Miković u obavezi je postupati u skladu sa Smjernicama za prevenciju seksualnog i rodno zasnovanog uznemiravanja na Fakultetu političkih nauka Univerziteta u Sarajevu.
3. Period na koji se savjetnica imenuje je četiri godine.
4. Ova odluka stupa na snagu danom donošenja.
5. Stupanjem na snagu ove Odluke, Odluka o imenovanju savjetnika broj 02-1-169-2/18 od 23.02.2018. godine stavlja se van snage.

**Obrazloženje:** Vijeće Fakulteta političkih nauka na sjednici održanoj dana 23.02.2018. godine usvojilo je Smjernica za prevenciju seksualnog i rodno zasnovanog uznemiravanja i donijelo Odluku o imenovanju prof. dr. Udžejne Habul za savjetnicu, broj 02-1-169-2/18 od 23.02.2018. Penzionisanjem prof. dr. Udžejne Habul, javila se potreba za imenovanjem novog savjetnika, pa je donesena Odluka kao u izreci.

**Pouka o pravnom lijeku:** U skladu sa članom 95. Jedinstvenog pravilnika o radu Univerziteta u Sarajevu, protiv ove Odluke moguće je uputiti prigovor Upravnom odboru Univerziteta, u roku od 30 dana od dana prijema iste.

|  |
| --- |
| Akt obradila: Adila Odobašić  Aktkontrolisala:Umihana Mahmić |

**DEKAN**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof. dr. Sead Turčalo**

Dostaviti:

1. Doc. dr. Borjana Miković
2. Dosije doc. dr. Borjane Miković
3. Materijal za Vijeće
4. Dekanat